АҞӘА, ԥхынҷкәын 2 - Sputnik. Аԥсны Аҳәынҭқарра ахада Рауль Ҳаџьымба ашәахьа, ԥхынҷкәын 2 рзы аусԥҟа инапы аҵаиҩит Аԥсны Аҩнуҵҟатәи аусқәа рминистр Гарри Аршба имаҵураҟынтә ихы дшақәиҭитәуа.
"Аршба Гарри Анатоли-иԥа Аԥсны Аҩнуҵҟатәи аусқәа рминистр имаҵураҟынтәи ихы дақәиҭтәызааит", - ҳәа аҳәоит аусԥҟа атекст аҿы.
Аҩнуҵҟатәи аусқәа рминистр инапынҵақәа шьҭаҵаны Аԥсны дықәҵроуп рҳәеит иахьа, ԥхынҷкәын 2 рзы Ахақәиҭра ашҭаҿы еизаз, абҵара 22 рзы Аҟәа аиҿахысраан иҭахаз Алхас Аҩӡбеи Асҭамыр Шамбеи рыуацәеи рҭынхацәеи. Урҭ Ахақәиҭра ашҭаҟынтәи Аԥсны Апарламент ахыбрахь инеит.
Иара убас шәаԥхьар ҟалоит:
-
Аҟәа аиҿахысраан иҭахаз рҭынхацәа Аҩнуҵҟатәи аусқәа рминистр дықәҵроуп рҳәеит